**KOOSTÖÖLEPING**

**Transpordiamet** (edaspidi ka TRAM), registrikoodiga 70001490, asukohaga Valge 4, 11413 Tallinn, Eesti Vabariik, mida esindab põhimääruse alusel peadirektor Priit Sauk,

**Riigilaevastik**, registrikoodiga 77001814, asukohaga Lume 9, 10416 Tallinn, Eesti Vabariik, mida esindab põhimääruse alusel peadirektor Andres Laasma,

võttes arvesse, et:

1. 2022. a septembris andis Vabariigi Valitsus heakskiidu majandus- ja taristuministri ettepanekule luua 2023. aasta 1. jaanuarist Majandus- ja Kommunikatsiooniministeeriumi haldusalasse uus asutus nimega Riigilaevastik, mis hakkab haldama ja arendama riigile kuuluvaid veesõidukeid.
2. majandus- ja taristuminister moodustas 30.11.2022 käskkirja nr 239 Majandus- ja Kommunikatsiooniministeeriumi hallatava riigiasutuse Riigilaevastiku ning kinnitas Riigilaevastiku põhimääruse ja eelarve. Kliimaministri 22.06.2023 käskkirja nr 120 kohaselt on Riigilaevastik alates 1. juulist 2023. a Kliimaministeeriumi hallatav riigiasutus.
3. Riigilaevastiku põhimääruse kohased põhiülesanded käesoleva koostöölepingu vaates on Transpordiameti poolt veealal täidetavate ülesannete täitmise jaoks vajalike veesõidukite kasutamise võimaldamine, veesõidukite tehnilise juhtimise ja meeskonna juhtimise teenuse osutamine ning nende üleriigiline arendamine, hankimine ja nende kasutamine; jäämurdetööde tegemine ja ujuvmärgistuse haldamine ja arendamine.
4. Transpordiamet annab Riigilaevastikule tema põhiülesannete täitmiseks üle:
	1. Laevastiku osakonna koos kõikide veesõidukite ja laevapere liikmetega;
	2. Navigatsioonimärgistuse osakonna (v.a. navigatsioonimärgistuse koordinaatori ametikoht), kelle ülesandeks Riigilaevastikus jääb ujuvnavigatsioonimärgistuse haldamine ja arendamine ning püsinavigatsioonimärkide tule ja/või laternaruumi korrashoid;
	3. Lume 9, Merekalda 16, Väike-Turu 4 ja 10, Rohuküla kinnistud koos navigatsioonimärgistuse struktuuriüksuse kasutuses oleva varaga, sh ujuvnavigatsioonimärgistus ning navigatsioonimärgistuse haldamiseks vajalikud autod, haagised, ATV, tõstukid ning (IT) seadmed;
	4. Uue parvlaeva projektimeeskonna (projektijuhi ja projekti peaspetsialisti töökohad) ja kaasnevate lepingutega (kontsepti disaini leping). Projekti rahastatakse CO2 kvoodi ja moderniseerimisfondi rahadega;
	5. Multifunktsionaalse töölaeva projektijuhi töökoha koos kaasnevate ülesannetega. Projekti rahastatakse EL fondist;
	6. Narva-Jõesuu ja Ristna DGNSS tugijaamade kinnistud ning neil asuvad tugijaamad, sest nende igapäevase hooldusega tegeleb navigatsioonimärgistuse üksus; Ristna tugijaama kinnistu antakse üle peale kinnistu ümberjagamist. Nimetatud kinnistute ja neil asuvate DGNSS tugijaamade üleandmisega seonduva korralduse, kulude jaotuse ja koostöö lepivad pooled kokku eraldi lepingu lisas.
5. Varade ülevõtmine ja vastuvõtmine toimub ning nimekirjad moodustatakse Riigitöötaja iseteenindusportaalis.
6. Transpordiametile jäävad:
	1. püsinavigatsioonimärgid ja nende kinnistud;
	2. külastajatele avatud püsinavigatsioonimärkide lepingud ja kolmandate isikute poolt püsinavigatsioonimärkidele seadmete paigaldamise lepingud;
	3. jäämurde koordinaatori ametikoht;
	4. navigatsioonimärgistuse koordinaatori ametikoht;
	5. AIS baasjaamad;
	6. navigatsioonimärgistuse infosüsteemi ja andmekogu ning nende arendamise vastutus;
	7. hüdrograafiatööde jaoks kasutatav mõõdistusaparatuur ja muud vahendid vastavalt lisale 1.
7. Eelarve jaguneb järgmiste põhimõtete alusel:
	1. Transpordiametile jääb jäämurdetöödeks kasutatava multifunktsionaalse jäämurdja Botnica prahiraha ja jäämurde koordinaatori palgakulu eelarve. Botnica jäämurde töödeks kasutamise muude kulude jaotamisega seonduva lepivad pooled kokku eraldi lepingu lisas.
	2. Transpordiamet annab Riigilaevastikule üle kõigi muude kulude eelarve, sh
* kõikide laevade haldamise ja korrashoiu majandamiskulude eelarve;
* navigatsioonimärgistuse osakonna majandamiskulude eelarve;
* punktides (iv) c ja f nimetatud kinnistute majandamiskulude eelarve;
* jäämurde majandamiskulude eelarve, va punktis a nimetatud kulud;
* väikesaarte parvlaevade tegevustoetuse eelarve;
* Riigilaevastikku üle minevate töötajate palgafondi;
* uue parvlaeva projekti eelarve;
* Rohuküla sadama kai ja tootmisbaasi uuendamise investeeringute eelarved.
	1. Riigilaevastikule üleantav eelarve on detailsemalt esitatud lisas 2.
1. Eelarvesse lisarahastuse taotleb kumbki asutus ise vastavalt õigusaktides sätestatud ja Lepingus kokku lepitud ülesannete täitmiseks vajalikele kuludele. Jäämurdetööde kulude reservitaotluse esitab Riigilaevastik võttes arvesse TRAMi sisendit TRAMi poolt kantud kulude osas.
2. TRAM sõlmitud lepingute alusel Riigilaevastiku poolt 2023. aasta teisel poolaastal ostetavate teenuste eest tasub Riigilaevastik kord kuus esitatud arve alusel.
3. IT-alase koostöö (arvutitöökohtade, serverite ja võrguteenuse osutamine) korralduse lepivad pooled kokku eraldi lepingu lisas.

sõlmivad alljärgnevatel tingimustel koostöölepingu (edaspidi: Leping) omavahelise koostöö ja tööprotsesside ja vajadusel kulude kandmise täpsemaks reguleerimiseks.

1. **LEPINGU ESE**
	1. Kokkuleppe esemeks on kahe asutuse omavahelise koostöö ja tööprotsesside ning vajadusel kulude kandmise reguleerimine selliselt, et oleks tagatud asutustele õigusaktides sätestatud ülesannete operatiivne ja sujuv teostamine.
	2. Ülesanded on jaotatud järgmistesse kategooriatesse:

1.2.1. jäämurdetööde korraldamine ja teostamine;

1.2.2. hüdrograafiatööde korraldamine ja teostamine;

1.2.3. navigatsioonimärgistuse haldus ja korrashoid;

1.2.4. veeliiklust ohustava või segava objekti kontrollimine ja kõrvaldamine;

1.2.5. infosüsteemide haldus ja arendus.

1. **JÄÄMURDETÖÖDE KORRALDAMINE JA TEOSTAMINE**
	1. Riigilaevastiku ülesanded:
		1. Jäämurdjate ja vajadusel varulaeva valmisoleku tagamine (v.a TRAMi poolt prahitud Botnica) jäämurdeks alates 1. detsembrist (sh laevapere komplekteeritud).
		2. Jäämurde hooaja avamisel mõnes piirkonnas suundub laev jäämurde piirkonda 24 tunni jooksul.
		3. Jäämurdjad saadavad igapäevaselt tehtud tööde raporti.
	2. TRAM ülesanded:
		1. Jäämurde koordinaator võtab vastu jäämurdetööde tellimusi, kinnitab need ja koostab jäämurdjale töökäsu läbi elektroonilise mereinfosüsteemi (EMDE).
		2. Alates jäämurde hooaja avamisest alluvad laevad jäämurde koordinaatori korraldustele.
2. **HÜDROGRAAFIATÖÖDE KORRALDAMINE JA TEOSTAMINE**
	1. Riigilaevastiku ülesanded:
		1. Tagada mõõdistuslaevade ja nende osaks olevate seadmete valmisolek ning kasutatavus hüdrograafiatöödeks igal aastal 1. aprillist kuni 30. novembrini.
		2. Tagada TRAM töötajatele juurdepääs laevadele mõõdistustehnika ja tarkvara hooldamiseks alati, kui laev on TRAM-i kasutuses.
		3. Madalas vees mõõdistavatele laevadele vähima sügavuse piirangute seadmisel arvestada ohutuse ja mõõtmisvajadustega.
		4. Luua võimekus alates 2024. a mõõdistusperioodi algusest mõõdistuskaatri KAJA operatiivseks vedamiseks ühest sadamast teise maismaa kaudu, et maksimaalselt kasutada ära tööaega mõõdistustööde teostamiseks.
		5. Tagada tingimused mõõdistusaparatuuri hoiustamiseks mõõtmistevahelisel perioodil (talvel) juhul, kui selleks on vajadus.
		6. Tagada laevade peal, kus võimalik, hüdrograafide toitlustamine.
	2. TRAM ülesanded:
		1. Informeerida Riigilaevastikku hiljemalt mõõdistushooajale eelneva aasta 30. oktoobriks järgmise aasta kavandatavatest mõõdistustööde mahtudest ja tööpiirkondadest esitades tööplaani.
		2. Informeerida Riigilaevastikku muudatustest tööplaanis.
		3. Jooksvad küsimused kooskõlastatakse laeva kapteniga.
		4. Kompenseerib Riigilaevastikule arve alusel laevade peal hüdrograafide toitlustamise sarnaselt Riigilaevastikus laevapereliikmetele kehtestatud normidele.
3. **NAVIGATSIOONIMÄRGISTUSE HALDUS JA KORRASHOID**
	1. Riigilaevastiku ülesanded:
		1. Paigaldab, hooldab ja haldab ujuvnavigatsioonimärgistust merealal ja laevatatavatel sisevetel.
		2. Püsinavigatsioonimärkide mõjupiirkonnas kasvava taimestiku piiramine või eemaldamine.
		3. Laevatatavate sisevete sildadel signaalmärkide haldamine.
		4. Navigatsioonimärkide tulede haldamine vastavalt [Navigatsioonimärkide andmekogus](https://nma.transpordiamet.ee/) määratule. Hooldamisele kuuluvad kõikide navigatsioonimärkide tuled.
		5. Uutele rajatavatele püsinavigatsioonimärkidele projekteerib ja ehitab TRAM kuni navigatsioonimärkide tule seadmekapini vajalikud konstruktsioonilised elektripaigaldise lahendused. Riigilaevastik projekteerib ja paigaldab ja seadistab navigatsioonimärgi tule.
		6. Püsinavigatsioonimärkides (v.a külastajatele avatud püsinavigatsioonimärgid), kus navigatsioonituli asub tuleruumis, tuleruumi ja käiguteede, sh vaheplatvormidel heakorra tagamine. Heakorra tööd sisaldavad endas lahtise prahi kokku korjamist, tuleruumi puhastamist, sh klaasid.
		7. Püsinavigatsioonimärgistuse kinnistutelt võsa eemaldamine vastavalt vajadusele, lahtise prahi kokku korjamine ja utiliseerimine.
		8. DGNSS (diferentsiaal parandeid väljastavad raadiojaamad) tugijaamade- ja kaugseirejaamade haldamine.
		9. Punktis 4.3.3 tööde teostamise ajaks vajadusel eemaldab tuleseadmed ja pärast tööde lõppu paigaldab tagasi.
		10. Kompenseerib Transpordiametile püsinavigatsioonimärgistuse elektrikulud vastavalt Riigilaevastiku seadmete tegelikule tarbimisele arve alusel (v.a püsinavigatsioonimärgid, kus tasuvad elektri eest kolmandad isikud). Arve esitatakse üks kord aastas hiljemalt 25. jaanuaril eelmise aasta tarbimise kohta.
		11. Koostab ja uuendab vähemalt 2-nädalase etteteatamisega püsinavigatsioonimärkide (tuli, laternaruum) hooldegraafiku kokkulepitud keskkonnas, et Transpordiamet ja Riigilaevastik saaksid ajastada objektide ülevaatused võimalikult samale ajale.
		12. Informeerib jooksvalt TRAM-i püsinavigatsioonimärkide avastatud ehituslikest probleemidest.
		13. Kui Riigilaevastik teostab tule arendus- ja remonttöid, siis tuleb tule projektlahendus kooskõlastada Transpordiametiga ehitustehnilistes küsimustes (kaabeldused, kinnitused jms) ja tööde lõppedes tagdma töömaa korrasoleku (ehitusprahi ja jäätmete äravedu).
		14. Navigatsioonimärkide rikete likvideerimisel l lähtutakse navigatsioonimärgistuse andmekogus kasutatavate märkide kategooriatest (1-3 kategooria).
		15. Esitab iga aasta 10. juuliks ja 10. jaanuariks eelneva poole aasta kokkuvõtte navigatsioonimärkide tõrgetest. Kokkuvõte peab sisaldama ka tõrke põhjust ning tõrke tekke ja likvideerimise aega.
		16. Navigatsioonimärgistuse rikete ja tõrgete korral edastab info TRAM-ile e-posti aadressil navinfo@transpordiamet.ee või vastavalt punktile 6.1.4.
		17. Valideerib püsinavigatsioonimärkidesse sisenemisel või seadmekapi avamisel tekkivad häired NMIS-süsteemis ning edastab vastava info Transpordiameti kontaktisikule. Info edastamisel lepitakse kokku häirele reageeriv asutus.
	2. Punktis 4.1.14 nimetatud kategooriad on järgmised:
		1. esimese kategooria märkide puhul tuleb rikked likvideerida kolme tööpäeva jooksul;
		2. teise kategooria märkide puhul tuleb rikked likvideerida seitsme päeva jooksul;
		3. kolmanda kategooria märkide puhul tuleb rikked likvideerida 30 päeva jooksul või ühildades töö planeeritud hooldusega või muu tööga samas piirkonnas.
		4. sõltumata kategooriast tuleb triivivad ujuvmärgid veest välja võtta esimesel võimalusel.
	3. TRAM ülesanded:
		1. Navigatsioonimärgistuse valdkonna üldvastutus ja koordineerimine.
		2. Üldkasutatavate püsinavigatsioonimärkide (sh konstruktsioonid ja kinnistud) haldamine, arendamine ja remontimine.
		3. Püsinavigatsioonimärgistuse konstruktsioonide (sh tunnuskilbid) haldamine, remont ja renoveerimine.
		4. Esitab kinnitatud remont- ja rekonstrueerimistööde kava jooksva aasta esimese kvartali jooksul Riigilaevastikule. Informeerib Riigilaevastikku jooksvalt tekkinud remonttööde teostamisest.
		5. Informeerib Riigilaevastikku vähemalt 2-nädalase etteteatamisega püsinavigatsioonimärkide külastamisest, et Riigilaevastik saaks võimalusel ajastada objektide ülevaatused samale ajale.
		6. Informeerib Riigilaevastikku, kui püsinavigatsioonimärgile paigaldatakse kolmandate isikute poolt seadmed.
		7. Informeerib Riigilaevastikku külastajatele avatavatest püsinavigatsioonimärkidest, vajadusel teostab lisatööd, et tõkestada külastajate ligipääs tule ja seadmekappideni. Püsinavigatsioonimärkide avamiseks tehtavad lisatööd korraldab ja nende eest tasub Transpordiamet või püsinavigatsioonimärki avada sooviv kolmas isik.
		8. Teavitab Riigilaevastikku ligipääsumuudatustest püsinavigatsioonimärkidele (servituudid) ja väljastab vähemalt ühe komplekti võtmeid ja/või edastab ligipääsuks vajaliku muu teabe igale objektile pääsemiseks ning tagab Riigilaevastikule ligipääsu püsinavigatsioonimärkidele.
		9. Esitab järgmise aasta navigatsioonimärgistuse muudatused jooksva aasta 1. oktoobriks.
4. **VEELIIKLUST OHUSTAVATE VÕI SEGAVATE OBJEKTIDE KONTROLLIMINE JA KÕRVALDAMINE**
	1. TRAM ja Riigilaevastik teevad koostööd, et TRAM saaks täita meresõiduohutuse seaduse §-s 45 sätestatud ülesandeid. Ülesande täitmiseks vajalikud tegevused on kirjeldatud lisas 3.
5. **INFOSÜSTEEMIDE HALDUS JA ARENDUS**
	1. Riigilaevastiku ülesanded:
		1. Teeb ettepanekuid Navigatsioonimärkide infosüsteemi (NMIS) arendamiseks.
		2. Haldab laevas paiknevat NMIS-i riistvara ja tagab ühenduse laeva navigatsiooniseadmetega.
		3. Kannab hangitud varustuse (NMIS) seadmete andmebaasi ja täidab navigatsioonimärkide andmekogu (NMA) tööks vajalike navigatsioonimärkide ekspluatatsioonisüsteemi (NME) väljad.
		4. Navigatsioonimärgi nõuetele mittevastavuse korral koostab NMA-s tõrketeade.
		5. NMIS-is kõigi Riigilaevastiku hoolduses olevate ujuvnavigatsioonimärkide teostatud laevatööde kinnitamine (samuti sadamate navigatsioonimärkide puhul, mille hooldaja Riigilaevastik on) juhtudel, kui ujuvnavigatsioonimärgi paigaldus NMIS-is ei toimu automaatselt.
		6. Annab TRAMle ligipääsu DGNSS süsteemi seirele Nagios keskonnas.
	2. TRAM ülesanded:
		1. Haldab, arendab ja tagab NMISi töö.
		2. Tagab NMIS navigatsioonimärkide ekspluatatsioonisüsteemi (NME) töö, sh töö ujuvnavigatsioonimärkidega eeldusel, et kõigi poilaevade tööarvutitel on pidev juurdepääs NMIS serverile Atone2.
		3. Tagab Riigilaevastiku töötajatele veebijuurdepääsu NME-le ja NMA-le kasutajanime, salasõna ning TARA autentimisega vastavalt töötajate tööülesannetele.
		4. Vajadusel tagab Riigilaevastiku töötajatele juurdepääsu veebis Nutimeri2 rakendusele, AIS ArcGIS andmevoo rakendusele.
		5. Tagab võimaluste piires NME (kaugseire, ujuvmärkide laevatöö) jooksva toe ja vähem mahukate probleemide lahendamise NMIS hoolduse korras koostöös hoolduspartneriga.
		6. Navigatsioonimärkide uute seadmetüüpide hankimisel loob nende seadmetüüpide tarkvaratoe või tellib toe koostööpartnerilt.
		7. Eeldusel, et TRAM-i töötajatele ja hoolduspartneri töötajatele on tagatud pidev juurdepääs kaughalduse kaudu poilaevade laevatöö toe arvutitele, tagab TRAM poilaevade tugitarkvara BuoyInstall töö ja vajadusel laeva meeskonna konsulteerimise tööks tarkvaraga BuoyInstall.
		8. Tellib NMIS, sh ekspluatatsioonisüsteemi NME ja rakendustarkvara BuoyInstall arenduse.
		9. Riigilaevastiku ettepanekud seoses NMIS komponentide arendusega tuleb esitada hankekirjelduse mustandi kujul TRAM-le hiljemalt 1. augustiks.
6. **ÜLDISED POOLTE TEGEVUSED**
	1. Riigilaevastiku ülesanded:
		1. Tagab Transpordiametile põhiülesannete täitmiseks vajalikud veesõidukid (vajadusel koos treileriga).
		2. Kui on vajadus püsinavigatsioonimärkide kinnistutel ja rajatistes hoiustada tööriistu/seadmeid, siis tuleb see eelnevalt kooskõlastada Transpordiametiga.
		3. Veetee hoiukava koostamisse ja uuendamisse sisendi andmine.
	2. TRAM ülesanded:
		1. Planeeritavate laevateedel tehtavate tööde tellimused esitatakse mõistliku etteteatamisega.
7. **LÕPPSÄTTED**
	1. Leping jõustub selle allkirjastamisel ja kehtib tähtajatult.
	2. Pooled kohustuvad teavitama üksteist asjaoludest, mis takistavad Lepingust tulenevate kohustuste täitmist, koheselt vastava asjaolu ilmnemisel.
	3. Käesolevast Lepingust tulenevate kohustuste mittetäitmist või täitmisega viivitamist ei loeta Lepingu tingimuste rikkumiseks, kui need tulenevad sõjast või sõjaohust, mässust või rahvarahutustest, posti või vastavate ametkondade poolt aktsepteeritud häiretest, loodusõnnetusest, tulekahjudest, streikidest, blokaadidest või boikottidest. Sel juhul rakendatakse Force Majeure üldtunnustatud põhimõtteid.
	4. Poolte kontaktisikud Lepingu küsimustes:
		1. Transpordiameti kontaktisik: Kristjan Truu, merendusteenistuse direktor (e-post kristjan.truu@transpordeiamet.ee, tel 5302 4258);
		2. Riigilaevastiku kontaktisik: Neeme Muru, planeerimise ja tehnilise haldamise teenistuse direktor (e-post neeme.muru@riigilaevastik.ee, tel 5817 4496).
	5. Lepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta lepingu muutmiseks.
	6. Lepingu lisad on konfidentsiaalsed ning avalikustatakse osaliselt või täies ulatuses poolte või Majandus- ja Kommunikatsiooniministeeriumi (alates 1. juulist 2023.a Kliimaministeeriumi) nõusolekul.
	7. Kõik Lepingu tõlgendamisest või täitmisest tulenevad vaidlused püütakse lahendada läbirääkimiste teel. Kokkuleppe mittesaavutamisel lahendab vaidluse kliimaminister vastavalt Eesti Vabariigis kehtivatele õigusaktidele.
	8. Kõigis küsimustes, mis ei ole reguleeritud Lepinguga, juhinduvad pooled Eesti Vabariigi vastavatest õigusaktidest.
	9. Pooled kohtuvad vähemalt kord aastas eesmärgiga vaadata üle koostöö sisu ja põhimõtted ja kavandada järgneva aasta koostöötegevus.

Transpordiamet Riigilaevastik

/allkirjastatud digitaalselt/ /allkirjastatud digitaalselt/

LISA 1

Hüdrograafiatööde jaoks kasutatav mõõdistusaparatuur ja muud vahendid

|  |  |  |
| --- | --- | --- |
| Inventarinumber | Nimetus | Ruum |
| N400-1000000791130000 | INS-Kaja | KAJA |
| N400-V-1000000499090000 | MiniSVP helikiiruse mõõtja | KAJA |
| N400-0000003004940000 | Sonarmoodul A4-PO-PCI | EVA-301 |
| N400-0000003004930000 | Sonarmoodul A4-PO-PCI | EVA-301 |
| N400-0000003004960000 | Sonarmoodul A4-PO-PCI | EVA-301 |
| N400-0000003004950000 | Sonarmoodul A4-PO-PCI | EVA-301 |
| N400-0000003004980000 | Sonarmoodul A4-PO-PCI | EVA-301 |
| N400-0000003004970000 | Sonarmoodul A4-PO-PCI | EVA-301 |
| N400-0000003005840000 | Sonarmoodul A4-P05-PCI | EVA-301 |
| N400-0000003005860000 | Sonarmoodul:A4-P05-PCI | EVA-301 |
| N400-0000003005850000 | Sonarmoodul A4-P05-PCI | EVA-301 |
| N400-0000003005940000 | Sonarmoodul A4-PO5-PCI | EVA-301 |
| N400-0000003005930000 | Sonarmoodul A4-PO5-PCI | EVA-301 |
| N400-0000003005960000 | GPS seade NET-G3 | EVA-301 |
| N400-0000003005880000 | Sonarmoodul:A4-P05-PCI | EVA-301 |
| N400-0000003005870000 | Sonarmoodul:A4-P05-PCI | EVA-301 |
| N400-1000000921450000 | EVA-301 lehviksonar RESON 7125-SV2 | EVA-301 |
| N400-0000003006070000 | Sonarmoodul A4-P05-PCI | EVA-301 |
| N400-0000003006060000 | Sonarmoodul A4-P05-PCI | EVA-301 |
| N400-V-00001731 | HP EliteDisplay E233 | EVA-301 |
| N400-0000003005120000 | Gürokompass kõikumisregistraa- | EVA-301 |
| N400-1000000986560000 | Kõikumise mõõtja | EVA-320 |
| N400-0000003005820000 | Fiiberoptiline gürokompass | EVA-320 |
| N400-0000003005810000 | Sond MIDAS | EVA-320 |
| N400-0000003006000000 | GPS seade NET-G3 | EVA-320 |
| N400-1000000790400000 | Mini ROV allveerobot | EVA-320 |
| N400-1000000631190000 | EVA-320 lehviksonar | EVA-320 |
| N400-1000000949530000 | Jäiktraal | EVA-320 |
| N400-V-00000322 | iDirect X5 satelliitmodem VSAT-i | Jakob Prei |
| N400-V-00001801 | HP EliteBook 755 G5 | Jakob Prei |
| N400-0000003005800000 | Sond MIDAS | Jakob Prei |
| N400-0000003005970000 | GPS seade NET-G3 | Jakob Prei |
| N400-V-0000009134020000 | " 19"" Philips 190S5FG" | Jakob Prei |

LISA 2

Transpordiameti poolt Riigilaevastikule üleantav eelarve aastate lõikes (vastavalt punktile vii)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Grandi kood** | **Liik** | **Konto** | **Eelarve objekt** | **Objekti nimi** | **Majanduslik sisu** | **2023 II pa (suvine)** | **2024** | **2025** | **2026** | **2027** |
| 9LA0-MF00-08122LAEV | 40 | 359 |   |   | Saadud välistoetused | 490 000 | 0 | 14 570 000 | 9 258 000 | 0 |
|  | 20 | 15 | IN05A054 | VA Rohuküla tootmisbaasi uuendamine | Investeeringud | -166 667 | -166 667 | -166 667 | -166 667 | -166 667 |
|   | 20 | 15 | IN050098 | Rohuküla sadama kai taastamine | Investeeringud | -1 970 833 | -1 008 333 | 0 | 0 | 0 |
| 9LA0-MF00-08122LAEV | 40 | 15 | IN003000 | Transpordivahendid | Investeeringud (5. parvlaeva soetamine) | -235 667 | 0 | -11 969 000 | -7 468 333 | 0 |
| 9LA0-MF00-08122LAEV | 43 | 15 | IN003035 | Vähese heitega transport CO2 tulust | Investeeringud (5. parvlaeva soetamine) | -101 000 | -8 086 667 | -3 451 000 | 0 | 0 |
|  | 20 | 50 | SE05A003 | Talvine navigatsioon | Tööjõukulud | -517 500 | -1 035 000 | -1 035 000 | -1 035 000 | -1 035 000 |
|   | 20 | 55 | SE05A003 | Talvine navigatsioon | Majandamiskulud | -276 100 | -552 200 | -552 200 | -552 200 | -552 200 |
| 9LA0-MF00-08122LAEV | 40 | 50 |  | Moderniseerimisfond 5. parvlaev | Tööjõukulud | -85 067 | 0 | -162 400 | -232 000 | 0 |
| 9LA0-MF00-08122LAEV | 40 | 55 |  | Moderniseerimisfond 5. parvlaev | Majandamiskulud | -18 666 | 0 | -37 333 | -53 333 | 0 |
|  | 43 | 50 | SE000035 | CO2 kvooditulust rahastatavad projektid | Kulud (5. parvlaeva soetamine) | -40 000 | -232 000 | -69 600 | 0 | 0 |
|   | 43 | 55 | SE000035 | CO2 kvooditulust rahastatavad projektid | Kulud (5. parvlaeva soetamine) | -10 000 | -53 333 | -16 000 | 0 | 0 |
|  | 20 | 50 |   |   | Tööjõukulud | -1 100 333 | -2 200 667 | -2 200 667 | -2 200 667 | -2 200 667 |
|  | 20 | 55 |   |   | Majandamiskulud | -643 763 | -1 287 526 | -1 287 526 | -1 287 526 | -1 287 526 |
|  | 60 | 61 | SE05A003 | Talvine navigatsioon | Põhivara kulum | -410 188 | -820 598 | -820 168 | -816 700 | -816 700 |
|  | 60 | 61 |   |   | Põhivara kulum | -7 610 | 0 | 0 | 0 | 0 |
|  | 20 | 4500 |   | Väikesaarte parvlaevade tegevustoetus | Toetus | -65 000 | -75 000 | -75 000 | -75 000 | -75 000 |
|  | 10 | 601002 | IN05A054 | VA Rohuküla tootmisbaasi uuendamine | Investeeringud | -33 333 | -33 333 | -33 333 | -33 333 | -33 333 |
|   | 10 | 601002 | IN050098 | Rohuküla sadama kai taastamine | Investeeringud | -394 167 | -201 667 | 0 | 0 | 0 |
|   | 10 | 601000 |  |   | kulud | -127 853 | -255 707 | -255 707 | -255 707 | -255 707 |
| 9LA0-MF00-08122LAEV | 40 | 601002 | IN003000 | Transpordivahendid | Investeeringud | -47 133 | 0 | -2 393 800 | -1 493 667 | 0 |
|   | 43 | 601002 | IN003035 | Vähese heitega transport CO2 tulust | Investeeringud | -20 200 | -1 617 333 | -690 200 | 0 | 0 |
|   | 43 | 601000 | SE000035 | CO2 kvooditulust rahastatavad projektid | Investeeringud | -2 000 | -10 667 | -3 200 | 0 | 0 |
| 9LA0-MF00-08122LAEV | 40 | 601000 |  | Moderniseerimisfond 5. parvlaev KM | kulud  | -3 733 | 0 | -7 467 | -10 667 | 0 |

LISA 3

Veeliiklust ohustava või segava objekti kontrollimine, tuvastamine ja kõrvaldamine

1. Seires olev üldkasutatav ujuvmärk triivib oma asukohast ära

Riigilaevastiku ülesanded:

* Edastada navigatsiooniinfo.
* Korraldada triiviva ujuvmärgi veest eemaldamine ja määratud asukohta tagasi paigaldamine.

1. Leitud ujuvmärgi eemaldamine (nt kaldalt; ranniku lähedalt jne)

TRAM ülesanded:

* Edastada info leitud ujuvmärgist Riigilaevastikule.

Riigilaevastiku ülesanded:

* Korraldada ujuvmärgi äratoomine.
* Võimalusel ujuvmärgi omaniku ja/või leidja informeerimine.
1. Veeliiklust ohustava või segava objekti eemaldamine (nt triiviv ujuvmärk; puu; tundmatu objekt) laevateelt ja üldkasutatavalt veeteelt

Koostöö kirjeldus:

* TRAM avaldab objekti kohta saabunud informatsiooni põhjal navigatsioonihoiatuse (kartograafiaosakond).
* TRAM (navigatsioonimärgistuse koordinaator või VTS operaator (töövälisel ajal)) ja Riigilaevastik (planeerimisüksuse juht või dispetšer (töövälisel ajal)) koostavad ühiselt ohuhinnangu, et hinnata, kas objekt asub laevateel või on ohuks veeliiklejatele üldkasutaval veeteel ning milline on olukorras vajalik reageerimiskiirus ja -ulatus.
* Lähtuvalt ohuhinnangust edastab TRAM (navigatsioonimärgistuse koordinaator või VTS operaator (töövälisel ajal)) Riigilaevastikule (planeerimisüksuse juht) töökorralduse objekti kontrollimiseks ja/või kõrvaldamiseks.
* Riigilaevastik teavitab kontrolli tulemusest ja/või objekti kõrvaldamisest TRAM-i (navigatsioonimärgistuse koordinaator või VTS operaator (töövälisel ajal)).
* TRAM tühistab navigatsioonihoiatuse (kartograafiaosakond).
1. Kalavõrkude kõrvaldamine laevateelt ja ankrualalt

Koostöö kirjeldus:

* TRAM avaldab kalavõrgu kohta saabunud informatsiooni põhjal navigatsioonihoiatuse (kartograafiaosakond).
* TRAM (navigatsioonimärgistuse koordinaator või VTS operaator (töövälisel ajal)) ja Riigilaevastik (planeerimisüksuse juht või dispetšer (töövälisel ajal)) koostavad ühiselt ohuhinnangu, et hinnata, kas kalavõrk asub laevateel või ankrualal ja takistab veeliiklust ning milline on olukorras vajalik reageerimiskiirus ja -ulatus.
* Lähtuvalt ohuhinnangust edastab TRAM (navigatsioonimärgistuse koordinaator või VTS operaator (töövälisel ajal)) Riigilaevastikule (planeerimisüksuse juht) töökorralduse kalavõrgu asukoha kontrollimiseks ja kalavõrku tähistava lipu numbri tuvastamiseks ja/või kalavõrgu kõrvaldamiseks.
* Transpordiamet selgitab välja kalavõrgu omaniku.
* Riigilaevastik teavitab kontrolli tulemusest ja/või kalavõrgu kõrvaldamisest TRAM-i (navigatsioonimärgistuse koordinaator või VTS operaator (töövälisel ajal)).
* TRAM tühistab navigatsioonihoiatuse (kartograafiaosakond).
1. Uppunud objekt

Koostöö kirjeldus:

* TRAM hindab saabunud informatsiooni põhjal uppunud objekti ohtlikust veeliiklejatele (laevateede üksus).
* TRAM avaldab vajadusel navigatsioonihoiatuse (kartograafiaosakond).
* TRAM (navigatsioonimärgistuse koordinaator või VTS operaator (töövälisel ajal)) ja Riigilaevastik (planeerimisüksuse juht või dispetšer (töövälisel ajal)) koostavad ühiselt ohuhinnangu, et hinnata, kas uppunud objekt ohustab või segab veeliiklust ning milline on olukorras vajalik reageerimiskiirus ja -ulatus.
* Transpordiamet selgitab välja uppunud objekti omaniku plaani objekti eemaldamiseks ja korraldab vajadusel objekti kõrvaldamise.
* Lähtuvalt ohuhinnangust edastab TRAM (navigatsioonimärgistuse koordinaator või VTS operaator (töövälisel ajal)) Riigilaevastikule (planeerimisüksuse juht) töökorralduse objekti kontrollimiseks ja vajadusel tähistamiseks või kõrvaldamiseks.
* Riigilaevastik teavitab kontrolli tulemusest, objekti tähistamisest või kõrvaldamisest TRAM-i (navigatsioonimärgistuse koordinaator või VTS operaator (töövälisel ajal)).
* TRAM tühistab navigatsioonihoiatuse (kartograafiaosakond).